Umlegging–lækking av partabrøvum í Emerging Markets (Menningarlond) Menningarlondini eru framtíðarlondini, nøkur eru komin longri í menningini enn onnur, og tað er eingin ivi um, at her finnast fleiri góðir íløgumøguleikar. Tað er stórur demografiskur og búskaparligur munur á londum sum Brasil, Argentina og Suðurafrika í mun til Russland, Pólland og Ungarn. Fólkaríku londini Kina og India eru eisini í bólkinum menningarlond. Felagsnevnarin fyri hesi ymisku londini er møguleikin fyri vøkstri. Fleiri av londunum hava nógv ráevni og bíliga arbeiðsmegi, sum er gott fyri útflutningin, men tey stríðast eisini ofta við óstøðug politisk viðurskifti og kostnaðarmikla uttanlandsskuld. Teir seinastu seks mánaðirnir hava fleiri av londunum havt stórar avbjóðingar, sum kanska nógv ikki høvdu roknað við frammanundan. Handilskríggið hjá Trump sum í stóran mun hevur fevnt um Kina, er í løtuni ein av stóru avbjóðingunum. Samstundis hevur ófriður verið á gjaldoyramarknaðinum, ið hevur viðført, at gjaldoyruni hjá fleiri av menningarlondunum eru viknað. Tað er til gagns fyri útflutningin, men hevur stóra neiliga ávirkan á uttanlandaskuldina, sum í stóran mun er fíggjað við einum sterkum US dollara. Tað er einki nýtt í, at eitt ella fleiri menningarlond hava stórar avbjóðingar, men onkuntíð eru avbjóðingarnar størri enn tað, vit eru von við, og tá síggja vit ofta ein stóran skara av íleggjarum selja virðisbrøv úr menningarlondum, sum so aftur sæst í lækkandi lánsbræva- og partabrævakursum. Vit hava tí valt at minkað um partabrøv okkara. Um handilskríggið hasar av og friður aftur verður á marknaðinum, fara vit at umhugsa avgerð okkara. Í meðan vit bíða eftir meiri tryggum viðurskiftum, minka vit um ein part av váðanum og keypa í staðin partabrøv í alheims framkomnum marknaðum. Samanumtikið eru partabrøvini í MSCI Emerging Markets lækkað við uml. 10% seinastu tríggjar mánaðirnar, meðan heimsmarknaðurin er øktur við uml. 2%. Tað er hendan gongdin, ið vit óttast fyri fer at halda fram, og tí velja vit at selja. Sølur eru gjørdar av Danske Invest Nye Markeder, og keyp eru gjørd í BankInvest Basis. Allir handlar eru gjørdir tann 11. september 2018 við virði tann 13. september 2018. Orsakað av váðamyndini velja vit at keypa siðbundin, langtíðar donsk lánsbrøv, av tí at eitt hóttandi handilskríggj kann raka lánsbrævaflokkar við høgum váða. Seinastu fráboðanir frá ECB hava eisini varpað ljós á ætlanina við rentuhækkingum, og her sær evropiski miðbankin út til at vera meira afturhaldandi enn áður. Tað merkir at møguligar rentuhækkingar frá miðbankanum eru útsettar til í fyrsta lagi heysti í 2019, sum harvið styðjar uppundir tað núverandi lága rentustøðið. Lyftið hjá Trump um at” Make Amerika Great Again” hevur havt eina stóra álitis øking til innlendska búskapin í USA við sær, og tað hevur við sær, at serliga Small Cap hevur víst stóra framgongd seinastu mánaðirnar. Skattalækkingar, lyfti um at gera íløgur í undirstøðukervi og útlit til fleiri arbeiðspláss hava ávirkað íleggjarar til at gera íløgur í minni fyritøkum í USA. Við seinastu kurshækkingunum sær virðisásetingin á minni partabrøvum dýr út, og tískil er ikki pláss fyri vónbrotum frá hvørki roknskapum ella Trump. Tískil velja vit at selja amerikonsk Small Cap partabrøv og keypa amerikonsk Large Cap partabrøv. Øll keyp eru gjørd í Bankinvest USA Large Cap partabrøvum. 24.07. 2017 Fyri at standa ímóti væntandi stórum sveiggjum á partabrævamarknaðinum seinni í summar, hava vit valt at minka um partabrævaváðan Vit gera tað nú, tí vit hava havt eitt tíðarskeið við positivum partabrævamarknaðum og søguliga lágum sveiggjum. Seinastu mánaðirnar er amerikanski dollarin lækkaður, og hevur tí máa burtur partabrævavinningin, meðan evropeisku partabrøvini hava klárað seg óvanliga væl fyrra hálvár. Almannakunngjørdu roknskapirnir vísa, at virkini hava havt høgan inntøkuvøkstur, men vánirnar eru framvegis høgar, og tí skulu ikki nógv vónbrot til, fyri at kursirnir aftur kunnu lækka. Grundleggjandi er framvegis altjóða vøkstur at hóma. Vit halda framvegis, at tað loysir seg at keypa partabrøv, men av taktiskum ávum gera vit hesa broyting tí tað eru útlit fyri høgum sveiggjum næstu mánaðirnar. 30.01. 2017 Vit keypa fleiri partabrøv og hækka tilmæli, tá fíggjarligu vísitølini benda á meiri vøkstur. Vit lækka lánsbrøvini, tí vandi er fyri hækkandi rentum Altjóða partabrøv hava fingið eina góða ársbyrjan. Seinastu leiðandi fíggjarligu vísitølini vísa eina positiva mynd av øllum teimum stóru búskapunum í heiminum. Samstundis eru bæði nýtsluálit og virkisálit á søguliga høgum støði. Nú er kósin sett, og sjálvt um óvissan um kósina er stór, so vænta vit ikki, at skútan í næstum snarar í eina heilt nýggja kós. Partabrævamarknaðurin hevur heilsað Trump vælkomnum, og tað væntast, at hann fer at stimbra amerikanska búskapin enn meira. Tað er greitt, at óvissan er stór í sambandi við tey fíggjarligu verjutiltøk, ið Trump ætlar at seta í verk, samstundis sum fleiri val eru fyri framman í Evropa, ið eisini kunnu skapa órógv á marknaðirnar. Vit vænta tó ikki ógvusligar rentuhækkingar, og meta tí framvegis lánsbrøv at vera ein týdningarmiklan part av íløgusamansetingini, men broyta kortini samansetingina til fleiri partabrøv enn lánsbrøv. Broytingarnar í virðisbrævagoymslunum eru framdar. 16.12. 2016 Minking av donskum partabrøvum til fyrimuns fyri alheims partabrøv og brúk av tøkum peningi til fyrimuns fyri donsk lánsbrøv Eftir óvæntaða úrslitið av amerikanska forsetavalinum hava alheims fíggjarmarknaðir verið merktir av bjartskygni við vaksandi partabrævakursum og rentum. Jaliga gongdin kemst av vónunum um, at Trump fer at lækka skattin og gera íløgur í bæði undirstøðukervi og hervaldið. Tá og um hetta verður sett í verk, samstundis sum fleiri størv verða skapt og arbeiðsloysið er lágt, kann tað seta ferð á vøksturin og inflatiónina. Sum frá líður vænta vit framhaldandi eina minni rentuhækkan, men ferðin fer at vera hóvlig. Grundað á útlitini fyri 2017 velja vit at økja um alheims partabrøv, samstundis sum vit minka um váðan á donskum partabrøvum. Vit halda tó fast við samlaða partin av partabrøvum. 04.11. 2016 Søla av Bankinvest Virksomhedsobligationer High Yeld Týsdagin 8. november skal amerikanska fólkið gera av, hvørt tey velja Donald Trump ella Hillary Clinton sum næsta forseta. Í løtuni benda veljarakanningar á, at tað verður tætt millum bæði valevnini. Clinton sær tó út til at fara við sigrinum. Tað kann hugsast, at váðagjaldið hækkar, sum eisini hevur kurslækkingar við sær. Fyri at minka um váðan hjá kundum okkara hava vit valt at selja amerikonsk virkislánsbrøv High Yeld. Hesin virðisbrævabólkur hevur notið væl av búskaparligu framgongdini, og vit vilja tí tryggja okkum vinningin. Vinnur Hillary Clinton valið, væntast skjótt ró á marknaðinum aftur. Verður tað endaliga úrslitið, fara vit av nýggjum at meta um, hvussu pengarnar best kunnu enduríleggjast. Søla av Nykredit Invest Danske Aktier Akkumulerende Nykredit Invest hevur havt góð úrslit. Í ognarrøktini hava vit verið glað fyri hetta ískoytið til hinar ognarrøktararnar, sum vit brúka. Frameftir ynskja vit tó at hava eina meiri miðvísa íløguætlan fyri donsk partabrøv, tí vit meta, at hetta er optimalt í núverandi støðu. Bankinvest er ein góður samstarvsfelagi, og vit hava stórt álit á teirra arbeiðshátti. Gjøgnum Bankinvest Danske Aktier fáa vit ein reyðan tráð í okkara íløguheimi, sum er til gagns fyri kundar okkara. 27.09. 2016 Keyp av Bankinvest virkislánsbrøvum IG til útvaldar kundar Tá ið rentustøðið á lánsbrævamarknaðinum sum heild verður trýst longur og longur niður, royna vit at finna virðisbrøv, sum á besta hátt kunnu klára trýstið. Hetta ger, at vit vænta eitt positivt avkast. Harumframt verður marknaðurin stuðlaður av ECB, ið keypir hesi lánsbrøv sum part av núverandi stuðulsskipan. Tað eru útlit til, at ECB heldur á við stuðulsskipanini í eina rúma tíð enn, bæði hvat viðvíkur stats- og virkislánsbrøvum. Vit hava tí fult álit á fyrisitingargongdini og kenna væl felagið. 06.10. 2015 Søla av Sydinvest Højrentelande Mix og keyp av BankInvest Virksomhedsobligationer High Yield BankNordik hevur selt Sydinvest Højrentelande Mix úr goymslunum. Avleiðingarnar av einari møguligari rentuhækking í USA á kinesiska búskapin eru framvegis óvissar. Hinvegin eru jaligar ábendingar frá Evropa, har lyklatølini vísa ein hóvligan sjálvberandi vøkstur við sera lágari inflasjón. Órógvin ber tó við sær, at vit hava selt Sydinvest Højrentelande Mix og gera íløgur í BankInvest Virksomhedsobligationer High Yield fyri meginpartin av søluupphæddini. Samanumtikið merkir hetta, at vit hava tikið avgerð um at minka um lánsbrævaváðan móti hesum londum. BankInvest Virksomhedsobligationer High Yield ger íløgur í virkislánsbrøv, ið eru útgivin av fyritøkum við lágum kredittvirði (serliga undir BBB)–í størstan mun í USA. Núverandi rentumunurin millum lánsbrøv við lágum og høgum kredittvirði í mun til váðan ger hetta til eina áhugaverda íløgu. 09.06. 2015 Umlegging innan partabrævapartin BankNordik hevur lagt partabrævapartin um við sølu av SEB Invest Danske Aktier Akkumulerende. Ístaðin hevur bankin keypt Bankinvest Danmark Akkumulerende. Hesin møguleikin er nú til staðar, nú BankInvest er farið at bjóða eitt akkumulerandi íløgupróv. Síðstu 6-7 árini hevur Bankinvest Danmark givið eitt betri avkast samanborið við sítt vísital. Seinastu 3 árini hevur avkastið í miðal verið betri enn hjá SEB Invest Danske Aktier Akk. Bankin metir, at sannlíkindi eru fyri einari afturgongd á partabrævamarknaðinum komandi tíðina. Tískil mælir BankNordik til at lækka yvirvektina av partabrøvum, sum hevur verið galdandi seinastu mánaðirnar. Søluna av hesari umleggingini mælir bankin kundum til at lata standa á kontu til støðan á fíggjarmarknaðinum er batnað. Hetta er serliga galdandi við lága rentustøðinum í vesturheiminum. Lækking av donskum partabrøvum innan partabrævapartin BankNordik hevur lækkað partabrævapartin í goymslunum. Lækkingin er serliga framd við at selja av donskum partabrøvum, og sølan er sett á kontu. Yvirvektin er í mun til neutrala partin av partabrøvum. Tað eru væntanirnar hjá BankNordik til fíggjarmarknaðin, sum avgerða samansetingina. Hendan avgerðin ger, at bankin hækkar partabrævapartin hjá teimum kundum, sum hava pening standandi á kontu. Serliga partabrævaparturin av útlendskum partabrøvum hækkar. Teir kundar, sum ikki kunnu hava íløgur í útlendskum partabrøvum, hækka teirra íløgur í donsk partabrøv. kr. Orsøkin til umleggingina er serliga avkastið, umframt núverandi effektiva rentan og kursváðin. Kursváðin hjá Sparinvest er 7,11 við einari effektivari rentu undir 2%, meðan Bankinvest hevur ein lægri kursváða á 5,2 og eina effektiva rentu á 2,5%. BankNordik væntar at rentustøðið fer at hækka og tí velur bankin at lækka um kursváðan á avtalunum, samstundis væntar bankin eitt betri avkast. 18.09. 2013 BankNordik selur Valueinvest Global og keypir BankInvest Europa og BankInvest Pensions Basis fyri seldu upphæddina Valueinvest Global hevur havt umleið 20% í avkasti higartil í ár. Gongdin í Asia er meira tengd at Kina, har bankin væntar ein búskaparvøkstur á umleið 7–7,5% um árið. Góða búskapargongdin seinastu tíðina ger tað tí meira áhugavert at gera íløgur í vakstrarpartabrøv heldur enn valuepartabrøv. Íløgusamansetingin hjá BankInvest Pension Basis hevur 50% váða í Norðuramerika og umleið 35% í Evropa. Fleiri av londunum í Evropa hava framt búskaparlig og politisk tiltøk, sum vit meta koma at hava eina jaliga ávirkan á búskapin. Tá evropiski búskapurin endaliga er komin burtur úr longu afturgongdini, síggja vit møguleikar har og økja tí okkara váða. Serliga í Norðevropa eru tekin um at fyritøkur hava tillaga seg broyttu fortreytirnar, ið fíggjarkreppan hevur viðført. Hetta gevur góðar møguleikar fyri hækkandi úrslitum í einum búskaparligum umhvørvi, har álit og eftirspurningur eru hækkandi. 19.03. 2013 BankNordik hevur gjørt av at selja Danske Invest Nye Markeder Obligationer og í staðin keypa Bankinvest Højrentelande Lokalvaluta Danske Invest Nye Markeder hevur ikki samsvarað væntanum okkara, og 2013 hevur verið eitt serliga slakt ár. Statslánsbrøv telja d. d. umleið 92% av samlaðu íløguni hjá Bankinvest Højrentelande Lokalvaluta. 19.03. 2013 BankNordik hevur gjørt av at selja Danskeinvest Nye Markeder og í staðin keypa Bankinvest Pension Europæiske Aktier Høvuðsorsøkin til umleggingina er lakari búskaparvøkstur í Asia-serliga Kina- og lækkandi rávørumarknaður. Síðstu nógvu tølini fyri samlaða evropiska búskapin benda á, at“ botnurin er rokkin”. Tosa við okkum Tú ert altíð vælkomin at ringja til okkara